9ccde6fa19ecfbc9449e1a1915a5f0b2
### Πως πάω στη Σχοινούσα;


travelmyth.gr
2020.45

Το νησί της Σχοινούσας διαθέτει ένα λιμάνι, το Μερσίνι, το οποίο βρίσκεται περίπου 1,2 χλμ από τη Χώρα, τον κεντρικό οικισμό του νησιού, επομένως η μετάβαση στη Σχοινούσα πραγματοποιείται μόνο **ακτοπλοϊκώς**.  

  

Από το λιμάνι του [Πειραιά](https://www.travelmyth.gr/πειραιας/ξενοδοχεια) εκτελούνται αρκετά συχνά απευθείας δρομολόγια προς τη Σχοινούσα και το ταξίδι διαρκεί περίπου 7 με 8 ώρες. Δρομολόγια πλοίου πραγματοποιούνται και από το λιμάνι της [Νάξου](https://www.travelmyth.gr/ναξος/ξενοδοχεια), είτε με το πλοίο από Πειραιά είτε με το τοπικό πλοίο που εξυπηρετεί δρομολόγια στις Μικρές Κυκλάδες. Το ακτοπλοϊκό ταξίδι από τη Νάξο στη Σχοινούσα διαρκεί 1,5 με 2 ώρες. Το νησί συνδέεται καθημερινά ακτοπλοϊκά και τα νησιά [Ηρακλειά](https://www.travelmyth.gr/ηρακλεια/ξενοδοχεια), [Κουφονήσια](https://www.travelmyth.gr/κουφονησια-κουφονησια/ξενοδοχεια), [Αμοργό](https://www.travelmyth.gr/αμοργος/ξενοδοχεια), [Πάρο](https://www.travelmyth.gr/παρος/ξενοδοχεια), [Σύρο](https://www.travelmyth.gr/συρος/ξενοδοχεια) και [Δονούσα](https://www.travelmyth.gr/δονουσα-δονουσα/ξενοδοχεια).



40b0eb8f451fda7c20c7ac78978209bc
### Που να μείνω στη Σχοινούσα;


travelmyth.gr
2020.45

Η Σχοινούσα είναι ένα μικρό νησί το οποίο ενδείκνυται για ήρεμες και ξεκούραστες διακοπές, καθώς διαθέτει διαφόρων ειδών καταλύματα, από πολυτελή ξενοδοχεία σε στυλ μπουτίκ μέχρι και ανεξάρτητα στούντιο. Η πλειονότητα των καταλυμάτων βρίσκεται στη **Χώρα**, τον κεντρικό οικισμό του νησιού.



9957f0b30c4642df72fcc3cc7cdd5b4a
### Ποια μέρη έχει η Σχοινούσα;


travelmyth.gr
2020.45

Λόγω της μικρής της έκτασης, η Σχοινούσα αποτελείται από δύο περιοχές, τη **Χώρα ή Σχοινούσα**, που είναι και ο κεντρικός οικισμός του νησιού, και τη **Μεσαριά**. Η Χώρα είναι χτισμένη σε ύψωμα, κι αυτό γιατί παλιότερα οι κάτοικοί της έπεφταν συχνά θύματα των πειρατών. Η Μεσαριά βρίσκεται σε απόσταση 3 χλμ περίπου από τη Χώρα.



7cdb517f34fbdfb5583bb1467d65b2ca
### Ποια είναι τα αξιοθέατα στη Σχοινούσα;


travelmyth.gr
2020.45

Κατά τη διάρκεια της διαμονής σας στο νησί της Σχοινούσας, μπορείτε να επισκεφθείτε την **Εκκλησία του Ευαγγελισμού** στον οικισμό Μεσαριά αλλά και την **Εκκλησία της Παναγίας Ακαθής** στη Χώρα με τη φημισμένη θαυματουργή εικόνα της Παναγίας. Αξίζει επίσης να επισκεφθείτε τα **ερείπια του Ενετικού Κάστρου** στη νοτιοδυτική πλευρά της Σχοινούσας και τη **σπηλιά του πειρατή** που θα συναντήσετε στον δρόμο προς το λιμάνι.



9e4e8658edff9409abafeb03610579b9
### Ποιες παραλίες έχει η Σχοινούσα;


travelmyth.gr
2020.45

Στο νησί της Σχοινούσας βρίσκονται περίπου 20 παραλίες, οι περισσότερες από τις οποίες δεν είναι οργανωμένες, οπότε φροντίστε να έχετε μαζί σας τα απαραίτητα. Η πιο δημοφιλής παραλία του νησιού είναι το **Τσιγκούρι**, κατά μήκος της οποίας βρίσκονται αρμυρίκια που προσφέρουν σκιά αλλά και ένα beach bar απ' όπου μπορείτε να προμηθευτείτε κάποιο δροσερό ποτό ή σνακ. Η **Ψιλή Άμμος** είναι μία ακόμα δημοφιλής παραλία, ενώ η παραλία **Αλμυρός** προσφέρει ρηχά νερά που είναι κατάλληλα για παιδιά και οικογένειες.  

  

Η παραλία **Φύκιο** είναι μία μικρή παραλία με υπέροχα γαλαζοπράσινα νερά, όπως και ο **Γερολιμνιώνας**, όπου μπορείτε να απολαύσετε τις βουτιές σας σε ένα ήσυχο περιβάλλον. Μερικές ακόμη παραλίες είναι το **Λιβάδι**, το **Μερσίνι**, η **Αλυγαριά** και η **Νήσος Φείδου**, στην οποία μπορεί να συναντήσετε και γυμνιστές.



8c902527d890a335059e8309506dfa23
### Τι δραστηριότητες μπορώ να κάνω στη Σχοινούσα;


travelmyth.gr
2020.45

Η Σχοινούσα διαθέτει άφθονα μονοπάτια για **πεζοπορία** απ' όπου μπορείτε να θαυμάσετε την εκπληκτική θέα και να εξερευνήσετε το νησί και τις περιοχές του. Έχετε επίσης τη δυνατότητα να **νοικιάσετε ποδήλατο** και να περιπλανηθείτε στις περιοχές και τις παραλίες του νησιού.  

  

Η **αναρρίχηση** είναι μία ακόμη δημοφιλής δραστηριότητα ανάμεσα στους επισκέπτες του νησιού, καθώς λειτουργεί και ένα αναρριχητικό κέντρο στο Τσιγκούρι, όπου μπορείτε να κάνετε και μαθήματα αναρρίχησης με δάσκαλο.  

  

Τέλος, μπορείτε να ασχολήθείτε και με **καταδύσεις** ή να κάνετε **εκδρομές με σκάφος** από παραλία σε παραλία ή να κάνετε **ημερήσιες εκδρομές** στα γύρω νησιά Κέρο, Κουφονήσια, και Ηρακλειά.



a4b17aeea81f6a7e2d451d47493d1c6d
### Που να πάω στη Σχοινούσα;


travelmyth.gr
2020.45

Το μικρό αυτό νησί είναι ο ιδανικός προορισμός για όσους απλά επιθυμούν να χαλαρώσουν και να περάσουν τις διακοπές τους σε έναν ήρεμο προορισμό μακριά από τα μεγάλα τουριστικά θέρετρα. Οι ήσυχες **παραλίες** με τα αρμυρίκια και τα γαλαζοπράσινα νερά είναι αναμφισβήτητα το κατάλληλο σημείο για να ηρεμήσετε ενώ ταυτόχρονα απολαμβάνετε το δροσερό μπάνιο σας.  

  

Στη Σχοινούσα διοργανώνονται επίσης και διάφορα **πανηγύρια**, κυρίως τους καλοκαιρινούς μήνες, όπως το πανηγύρι της Παναγιάς τον Δεκαπενταύγουστο το οποίο διαρκεί δύο ημέρες, η Γιορτή της Φάβας στα τέλη Ιουνίου και η Γαϊδουροδρομία που λαμβάνει χώρα τον Αύγουστο.  

  

Μπορείτε επίσης να επισκεφθείτε και τις διάφορες **εκκλησίες** του νησιού, όπως και τα **ερείπια του Ενετικού Κάστρου** που βρίσκονται στη Χώρα.



797b7dcf0db6dc2d79a160eba565a7ed
### Τι γεύσεις να δοκιμάσω στη Σχοινούσα;


travelmyth.gr
2020.45

Το πιο δημοφιλές πιάτο που πρέπει να δοκιμάσετε κατά τη διάρκεια της διαμονής σας στη Σχοινούσα είναι η **τοπική φάβα**. Μην παραλείψετε επίσης να δοκιμάσετε τα **φρέσκα ψάρια και θαλασσινά**, τα **ντόπια κρέατα**, το **μέλι**, την **ξινομυζήθρα**, το **πατατάτο**, τα χειροποίητα ζυμαρικά **πιταρίδια**, τα **ξυλάγγουρα**, αλλά και το τοπικό **ρακόμελο**.



d08278e1c835e8666973d775267bd015
### Που βρίσκεται η Σχοινούσα;


travelmyth.gr
2020.45

Η Σχοινούσα βρίσκεται στο Αιγαίο Πέλαγος και αποτελεί νησί των Μικρών Ανατολικών Κυκλάδων. Στα βόρεια της Σχοινούσας βρίσκεται η [Νάξος](https://www.travelmyth.gr/ναξος/ξενοδοχεια), στα δυτικά της η [Ηρακλειά](https://www.travelmyth.gr/ηρακλεια/ξενοδοχεια), ενώ στα ανατολικά της η **Κέρος** και τα [Κουφονήσια](https://www.travelmyth.gr/κουφονησια-κουφονησια/ξενοδοχεια).



a80b3c36c01170ba81d460c7a69ab468
### Που ανήκει η Σχοινούσα;


travelmyth.gr
2020.45

Η Σχοινούσα ανήκει στις [Κυκλάδες](https://www.travelmyth.gr/κυκλαδες/ξενοδοχεια) και συγκεκριμένα στο σύμπλεγμα των Μικρών Ανατολικών Κυκλάδων, ενώ αποτελεί και μέρος του Δήμου Ναξου.



000e963efdf9d8ad8a4882960e04b5ae
### Ποιος είναι ο πληθυσμός της Σχοινούσας;


travelmyth.gr
2020.45

Σύμφωνα με την απογραφή του 2011, ο πληθυσμός της Σχοινούσας ανέρχεται στους 256 κατοίκους.


